**Ալեսանդրո Բիրինդելի** (իտալ.՝ Alessandro Birindelli, նոյեմբերի 12, 1974(1974-11-12), Պիզա, Տոսկանա, Իտալիա), նախկին իտալացի ֆուտբոլիստ։ Խաղացել է եզրային, հիմնականում՝ աջ պաշտպանի դիրքում։ Կարիերայի մեծ մասը անցկացրել է Յուվենտուսում, որի կազմում անցկացրել է ավելի քան 300 հանդիպում։

Ակումբային կարիերա
------------------

### Էմպոլի

Բիրինդելին Էմպոլիի ակադեմիայի սան է։ Նա կարիերան սկսել է որպես աջ վինգեր, սակայն այնուհետև տեղափոխվել է պաշտպանություն։ 1995-96 մրցաշրջանում իտալացին Էմպոլիի հետ հաղթեց Իտալիայի գավաթ Սերիա C-ն և երկրորդ տեղը գրավեց Սերիա C1-ում՝ տեղափոխվելով Սերիա B: 1996-97 մրցաշրջանում ակումբը երկրորդ տեղը գրավեց Սերիա B-ում՝ տեղափոխվելով Սերիա A: Էմպոլիի կազմում Բիրինդելին անցկացրեց 122 հանդիպում՝ դառնալով 1 գոլի հեղինակ։

### Յուվենտուս

1997 թվականին Բիրինդելին տեղափոխվեց Յուվենտուս, որտեղ հանդես էին գալիս այնպիսի աստղեր, ինչպիսիք էին Ալեսանդրո Դել Պիերոն, Զինեդին Զիդանը, Էդգար Դավիդսը և Ֆիլիպո Ինձագին, իսկ գլխավոր մարզիչը Մարչելո Լիպին էր։ Իր պաշտոնական դեբյուտը նշեց օգոստոսի 23-ին՝ Իտալիայի սուպերգավաթի Վիչենցայի դեմ խաղում։ Իր դեբյուտը առաջնությունում նշեց օգոստոսի 31-ին՝ Լեչչեի դեմ խաղում։ Եվրոպական առաջնություններում իր առաջին հանդիպումը անցկացրեց սեպտեմբերի 17-ին՝ Չեմպիոնների Լիգայի Ֆեյենորդի դեմ խաղում՝ այս հանդիպման ժամանակ դառնալով գոլի և գոլային փոխանցման հեղինակ։ Իր առաջին մրցաշրջանում Բիրինդելին Յուվենտուսի հետ հաղթեց Իտալիայի առաջնությունը և հասավ Չեմպիոնների Լիգայի եզրափակիչ, որտեղ պարտվեց Ռեալ Մադրիդին 1-0 հաշվով։

Յուվենտուսի հետ Բիրինդելին ևս 2 անգամ հաղթեց Սերիա A-ն՝ 2002 և 2003 թվականներին, բացի այդ՝ 2 անգամ հաղթեց Իտալիայի սուպերգավաթը և 2 անգամ հասավ Իտալիայի գավաթի եզրափակիչ։ 2002-03 մրցաշրջանում Յուվենտուսը Բիրինդելիի հետ հասավ Չեմպիոնների Լիգայի եզրափակիչ, որտեղ պարտվեց Միլանին 2-3 հաշվով։

2005 թվականի ամռանը՝ Բենֆիկայի դեմ ընկերական խաղում Բիրինդելին ստացավ ծանր վնասվածք՝ բաց թողելով ամբողջ մրցաշրջանը։ 2006 թվականի Իտալական ֆուտբոլի կոռուպցիոն սկանդալի պատճառով Յուվենտուսը հեռացվեց Սերիա A-ից և զրկվեց 2005 ու 2006 թվականների Սերիա A-ի գավաթներից։ 2006-07 մրցաշրջանում Յուվենտուսը հաղթեց Սերիա B-ն և վերադարձավ Իտալիայի բարձրագույն դիվիզիոն, իսկ Բիրինդելին անցկացրեց 37 հանդիպում՝ լինելով թիմի երկրորդ ավագը։ 2007-08 մրցաշրջանում Կլաուդիո Ռանիերին դարձավ Յուվենտուսի գլխավոր մարզիչը, և Բիրինդելին դուրս մնաց թիմի հիմնական կազմից՝ անցկացնելով ընդամենը 7 հանդիպում։ Յուվենտուսի կազմում Բիրինդելին անցկացրեց 11 տարի՝ մասնակցելով 305 հանդիպման և դառնալով 7 գոլի հեղինակ՝ ակումբից հեռանալով 2008 թվականի մայիսի 17-ին։

### Հետագա կարիերա

2008 թվականի հուլիսի 22-ին Բիրինդելին միացավ Պիզային։ 2008-09 մրցաշրջանում Պիզան դուրս մնաց Սերիա B-ից, ապա՝ ֆինանսական խնդիրների պատճառով հեռացվեց իտալական ֆուտբոլից։

2009 թվականի օգոստոսին Բիրինդելին 2 տարվա պայմանագիր կնքեց Պեշինայի հետ։ 2010 թվականի հունիսին իտալացին ստացավ ազատ գործակալի կարգավիճակ, քանի որ Պեշինան ծանր պարտքերի պատճառով հեռացվեց ֆուտբոլից։

Միջազգային կարիերա
------------------

Բիրինդելին ներկայացրեց Իտալիայի Մ17 հավաքականը 1991 թվականի աշխարհի առաջնությանը, սակայն չմասնակցեց թիմի 3 հանդիպումներից ոչ մեկին։ Իտալիայի Մ23 հավաքականի հետ Բիրինդելին 1997 թվականին հաղթեց Միջերկրածովյան խաղերը՝ մասնակցելով թիմի 4 խաղերից 3-ին։

Իտալիայի ազգային հավաքականի կազմում Բիրինդելին իր դեբյուտը նշեց 2002 թվականի նոյեմբերի 20-ին՝ Թուրքիայի դեմ ընկերական խաղում։ Բացի այս խաղը, հաջորդ 2 տարիներին նա անցկացրեց ևս 5 հանդիպում ազգային հավաքականի կազմում։

Կարիերայի վիճակագրություն
-------------------------

### Ակումբային վիճակագրություն


| Ակումբ | Մրցաշրջան | Առաջնություն | Գավաթ | Եվրոպա | Այլ | Ընդհանուր |
| --- | --- | --- | --- | --- | --- | --- |
| Դիվիզիոն | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր | Խաղեր | Գոլեր |
| Էմպոլի | 1992–93 | Սերիա C1 | 1 | 0 | — | — | 0 | 0 | 1 | 0 |
| 1993–94 | 22 | 0 | 1 | 0 | 0 | 0 | 23 | 0 |
| 1994–95 | 30 | 0 | — | 0 | 0 | 30 | 0 |
| 1995–96 | 30 | 0 | 0 | 0 | 30 | 0 |
| 1996–97 | Սերիա B | 35 | 1 | 3 | 0 | 0 | 0 | 38 | 1 |
| Ընդհանուր | 118 | 1 | 4 | 0 | 0 | 0 | 0 | 0 | 122 | 1 |
| Յուվենտուս | 1997–98 | Սերիա A | 29 | 0 | 7 | 1 | 10 | 1 | 1 | 0 | 47 | 2 |
| 1998–99 | 24 | 1 | 2 | 0 | 8 | 1 | 2 | 0 | 36 | 2 |
| 1999–00 | 22 | 0 | 4 | 0 | 8 | 0 | 4 | 0 | 38 | 0 |
| 2000–01 | 19 | 0 | 1 | 0 | 5 | 0 | 0 | 0 | 25 | 0 |
| 2001–02 | 10 | 0 | 8 | 1 | 9 | 0 | 0 | 0 | 27 | 1 |
| 2002–03 | 17 | 0 | 4 | 0 | 13 | 1 | 1 | 0 | 35 | 1 |
| 2003–04 | 19 | 0 | 3 | 0 | 5 | 0 | 1 | 0 | 28 | 0 |
| 2004–05 | 12 | 0 | 2 | 0 | 4 | 0 | 0 | 0 | 18 | 0 |
| 2005–06 | 0 | 0 | 0 | 0 | 0 | 0 | 0 | 0 | 0 | 0 |
| 2006–07 | Սերիա B | 37 | 1 | 3 | 0 | 0 | 0 | 0 | 0 | 40 | 1 |
| 2007–08 | Սերիա A | 7 | 0 | 4 | 0 | 0 | 0 | 0 | 0 | 11 | 0 |
| Ընդհանուր | 196 | 2 | 38 | 2 | 62 | 3 | 9 | 0 | 305 | 7 |
| Պիզա | 2008–09 | Սերիա B | 37 | 0 | 1 | 0 | — | 0 | 0 | 38 | 0 |
| Պեշինա | 2009–10 | Սերիա C | 27 | 0 | 0 | 0 | 2 | 0 | 29 | 0 |
| Կարիերայի ընդհանուր | 378 | **3** | 43 | **2** | 62 | **3** | 11 | 0 | 494 | **8** |

Նվաճումներ
----------

### Ակումբային

Էմպոլի
* Իտալիայի գավաթ Սերիա C. 1995–96

Juventus
* Սերիա A․ 1997–98, 2001–02, 2002–03
* Իտալիայի սուպերգավաթ․ 1997, 2002, 2003; երկրորդ տեղ․ 1998, 2005
* ՈՒԵՖԱ Ինտերտոտո գավաթ․ 1999
* Սերիա B․ 2006–07
* Իտալիայի գավաթ․ երկրորդ տեղ․ 2001–02, 2003–04
* ՈՒԵՖԱ Չեմպիոնների Լիգա․ երկրորդ տեղ․ 1997–98, 2002–03

### Միջազգային

Իտալիա Մ23
* Միջերկրածովյան խաղեր․ 1997

Ծանոթագրություններ
------------------

1. 1 2  Transfermarkt.com(բազմ․) — 2000.
2. ↑  «Italy - A. Birindelli - Profile with news, career statistics and history - Soccerway». *us.soccerway.com* (անգլերեն). Վերցված է 2018 թ․ մայիսի 13-ին.
3. ↑  «Alessandro Birindelli». *footballdatabase.eu*. Վերցված է 2018 թ․ մայիսի 13-ին.
4. ↑  «Juventus FC - Vicenza Calcio, Aug 23, 1997 - Supercoppa Italiana - Match sheet» (անգլերեն). Վերցված է 2018 թ․ մայիսի 13-ին.
5. ↑  «Juventus FC - US Lecce, Aug 31, 1997 - Serie A - Match sheet» (անգլերեն). Վերցված է 2018 թ․ մայիսի 13-ին.
6. ↑  «Juventus FC - Feyenoord Rotterdam, Sep 17, 1997 - UEFA Champions League - Match sheet» (անգլերեն). Վերցված է 2018 թ․ մայիսի 13-ին.
7. ↑  «Juve News | Birindelli al passo d'addio:"Grazie Juve"». 2009 թ․ ապրիլի 15. Արխիվացված է օրիգինալից 2009 թ․ ապրիլի 15-ին. Վերցված է 2018 թ․ մայիսի 13-ին.
8. ↑  «Birindelli, Masiero, Pit e Greco: un poker d'assi per il Pisa Calcio - PISA CALCIO SPA - SITO UFFICIALE». 2008 թ․ հուլիսի 23. Արխիվացված է օրիգինալից 2008 թ․ հուլիսի 23-ին. Վերցված է 2018 թ․ մայիսի 13-ին.
9. ↑  «Italy - Turkey, Nov 20, 2002 - International Friendlies - Match sheet» (անգլերեն). Վերցված է 2018 թ․ մայիսի 13-ին.
10. ↑  «Alessandro Birindelli». *worldfootball.net* (բրիտանական անգլերեն). Վերցված է 2018 թ․ մայիսի 13-ին.

Արտաքին հղումներ
----------------

* Բիրինդելին transfermarkt-ում
* Բիրինդելին BDFutbol.com-ում
* Բիրինդելին WhoScored.com կայքում
* Բիրինդելին National-Football-Teams.com-ում
* Բիրինդելին ՖԻՖԱ-ի պաշտոնական կայքում(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալեսանդրո Բիրինդելի» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AIC · eu-football.info (խաղացող) · FootballDatabase.eu · National Football Teams.com · Soccerway · Transfermarkt (խաղացող) · Transfermarkt (մարզիչ) · TuttoCalciatori.Net (խաղացող) · worldfootball.net (խաղացող) · ՖԻՖԱ |

 |